Page:Scots proverbs, ancient and modern.pdf/22



22

The thing that lie nae in your gate breaks na your shins. The thing that's in your wame's not in your testament. The thrift o' you was the death of your gude-dame. The tod keeps his ain hole clean. The worth o' a thing is best kend by the want o't.       The wife's ay welcome that comes wi' a crooked oxter. There's mony a true tale tauld in jest. There's mukle to do when burghers ride. There's nane sae blind as them that winna see. There's naething ill said that's nae ill tane. There's nae place like hame, as the deil said when he fan' himsel, in the Court o' Session. There was ne'er a silly Jocky but there was as silly a Jenny. There's beild aneath an auld man's baird. There is a teugh sinew in an auld wife's heel. There is a differ betwixt the piper and his bitch. There is a wawp i' the raip.-- Thole weel is gude for burning. There is a sliddery stane before the ha' door. There is as gude fish i' the sea as e'er cam out o't.       There grows nae grass at the cross--Thoughts beguil maidens. There is life in a mussel as lang as she cheeps. - Time tries a'. There is little for the rake after the shool.--Tine heart and a's gane. They are ay gude that are far awa.--True bleu will ne'er stain. They are like the grices, if you kittle their wame they fa' on their backs. They hae need o' a canny cook that hae but ae egg to their dinner. They ne'er saw great dainties that think a haggis a feast. They shou'd kiss the gude wife that wad win the gude-man. They that see you a day winna break the house for you at night. They that get a word o' soon rising may lie a' day. They that laugh in the morning may greet ere night. They that drink langest live langest. They that hae routh o' butter may lay it thick on their scone. They that lie down for love shou'd rise for hanger. They were scant o' bairns that brought you up. They were never fain that fidg'd, nor fa' that licked dishes. They ne'er ga'e wi' the spee: but they get wi' the ladle.